Държавен вестник, бр. 31, 2006 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  31
 „Квантова криптография“ (кат. 5, част 2) означава комплекс от техники за определянето на общ ключ за „криптиране“
чрез измерването на квантовите механични свойства на дадена физична система (включително тези физични свойства,
които са в сферата на квантовата оптика, квантовата теория за полетата или квантовата електродинамика).
„Лазер с модулация на Q фактор“ (лазер с модулирано качество) (кат. 6) означава „лазер“, при който енергията се
съхранява в инверсията на заселеност или в оптичния резонатор и впоследствие се излъчва във форма на импулс.
„Бърза смяна на честотата на радар“ (кат. 6) означава всеки метод, който променя в псевдослучайна последователност
носещата честота на пулсиращ радарен предавател между импулси или между групи от импулси в степен, равна или
по-голяма от широчината на лентата на импулса.
„Разширен спектър на РЛС“ (кат. 6) означава всеки метод на модулация за разпръскване на енергия, произтичаща
от сигнал със сравнително тясна честотна лента, върху значително по-широка честотна лента, като се използва
случайно или псевдослучайно кодиране.
„Широчина на честотната лента в реално време“ (кат. 2, 3) за „динамични анализатори на сигнали“ е най-широкият
честотен обхват, който анализаторът може да подаде на дисплея или масовата памет, без да причини прекъсване в
анализа на входните данни. За анализаторите с повече от един канал конфигурацията на канала, която дава най-
голямата  „широчина на честотната лента в реално време“, се използва за извършване на изчисленията.
„Обработка на данни в реално време“ (кат. 2, 6, 7) означава обработка на данни от компютърна система, осигуряваща
необходимото ниво на услуги, като функция от наличните ресурси, в рамките на гарантирано време за отговор,
независимо от натоварването на системата, когато бъде задействана от външно събитие.
„Изискващи се/необходими“ (кат. 5, 6, 9 ОБТ/ GTN 1-9), като приложено към „технологии“ или „софтуер“, се отнася
само до тази част на „технологиите“ или „софтуера“, която конкретно отговаря за постигане или надхвърляне на
контролираните нива на работа, характеристики или функции. Такива „изискващи се“ „технологии“ и „софтуер“ могат
да бъдат използвани и от други стоки.
„Разрешаваща способност“ (кат. 2) означава най-малкото нарастване на измервателно устройство; при цифровите
инструменти най-нискоразрядния бит (виж АНИС/ANSI B-89.1.12).
„Вещества за поддържане на правовия ред и борба с масови безредици“ (СО 7) означава вещества, които при условията
на борба с масови безредици бързо предизвикват ефекти на раздразнение или временна загуба на физическите
способности, които ефекти изчезват скоро след прекратяване на излагането на въздействие. (Сълзотворните газове са
подвид на „веществата за поддържане на правовия ред и борба с масови безредици“).
„Робот“ (кат. 2, 8, СО17) означава манипулационен механизъм, който може да бъде програмиран с непрекъснато
движение или с движение от точка до точка, който може да използва сензори и има всяка от изброените характеристики:
а.
Многофункционалност;
b.
Способност да позиционира или да ориентира материали, детайли, инструменти или специални устройства
чрез извършване на различни движения в триизмерното пространство;
с.
Включва три или повече сервоустройства със затворен или отворен цикъл, които могат да включват
стъпкови двигатели, и
d.
Има „програмируемост, достъпна за потребителя“, като се използва методът на обучение/изпълнение, или
с помощта на електронен компютър, който може да бъде програмируем логически контролер, т.е. без
механична намеса.
ВАЖНО.
Горната дефиниция не включва следните устройства:
1.
Манипулационни механизми, които се контролират единствено ръчно или чрез телеоператор.
2.
Манипулационни механизми с фиксирана последователност, които са автоматизирано движещи се
устройства, работещи съгласно механично фиксирани програмирани движения. Програмата е механично
ограничена с фиксирани ограничители, като щифтове или гьрбици. Последователността от движения и
изборът на маршрути или ъгли не могат да се изменят или променят чрез механични, електронни или
електрически средства.
3.
Механично контролирани манипулационни механизми с изменяема последователност, които са
автоматизирано движещи се устройства, работещи съгласно механично фиксирани програмирани
движения. Програмата е механично ограничена с фиксирани, но регулируеми ограничители, като щифтове
или гърбици. Последователността от движения и изборът на маршрути или ъгли се изменят в рамките
на модела на фиксираната програма. Изменения или модификации на програмния модел (например смяната
на щифтове или смяната на гърбици) в една или повече оси на движение се осъществяват само чрез
механични операции.
4.
Несервоуправляеми манипулационни механизми с изменяема последователност, които са автоматизирани
движещи се устройства, работещи с механично фиксирани програмирани движения. Програмата е
променлива, но последователността започва само след подаването на двоичен сигнал от механично
фиксирани електрически двоични устройства или регулируеми ограничители.
5.
Складови кранове, определени като манипулаторни системи, действащи в декартови координати,
произведени като съставна част от вертикална последователност от складови клетки и конструирани
да осигуряват достъп до съдържанието на тези клетки за съхраняване или изваждане.
„Ротационна пулверизация“ (кат. 1) означава процес за разпръскване на струя или вана разтопен  метал на малки
капчици с диаметър от 500 микрона или по-малки посредством центробежна сила.
„Ровинг (сноп влакна)“ (кат. 1) е сноп (от обикновено между 12 и 120) приблизително успоредни „нишки“.
ВАЖНО.
„Нишка“ е съвкупност от „моновлакна“ (обикновено над 200), приблизително успоредни едно на друго.